राजधानी दिल्ली और कश्मीर में प्रदर्शन हुए हैं.



कार्टून छापे जाने के विरोध में भारत प्रशासित कश्मीर में सोमवार को विभिन्न संगठनों ने आम हड़ताल बुलाई जिसका जनजीवन पर ख़ासा असर दिखाई दिया.

यह हड़ताल कश्मीर बार एसोसिएशन ने बुलाई थी जिसे विभिन्न सामाजिक और धार्मिक और व्यापारिक संगठनों ने समर्थन दिया.

राजधानी दिल्ली में पुलिस अधिकारियों ने कहा है कि छात्रों के एक प्रदर्शन को तितर-बितर करने के लिए पुलिस ने आँसू गैस का इस्तेमाल किया.

दिल्ली के जामिया मिलिया इस्लामिया (विश्वविद्यालय) के सैकड़ों छात्रों ने प्रदर्शन करते हुए डेनमार्क के मीडिया के ख़िलाफ़ नारे लगाए.

ग़ौरतलब है कि सबसे पहले ये कार्टून डेनमार्क के ही एक अख़बार में सितंबर 2005 में प्रकाशित हुए थे.

दिल्ली पुलिस के अतिरिक्त उपायुक्त मनीश अग्रवाल ने बताया कि पुलिस ने इस प्रदर्शन को हिंसक होने से रोकने के लिए आँसू गैस का इस्तेमाल किया.

कुछ प्रदर्शनकारी नारे लगा रहे थे कि पैगंबर मोहम्मद के कार्टून छापना इस्लाम के ख़िलाफ़ है और अगर वे इसे नहीं रोक सकते तो उनके जीवन का कोई अर्थ नहीं है.

हड़ताल

भारत प्रशासित कश्मीर में आम हड़ताल रखी गई और राजधानी श्रीनगर में दुकानें और व्यासायिक प्रतिष्ठान बंद रहे और अन्य प्रमुख शहरों में भी कामकाज बंद रहा. 

श्रीनगर में प्रदर्शन भी निकाला गया जिसके दौरान डेनमार्क के विरोध में नारे लगाए गए और झंडा भी जलाया गया.

श्रीनगर और इसके बाहरी इलाक़ों में इक्का-दुक्का स्थानों पर पथराव होने की ख़बरें मिली हैं.

परिवहन व्यवस्था बाधित हुई और अनेक सरकारी दफ़्तरों में भी कामकाज प्रभावित हुआ.

 \n\nउपरोक्त लेख के लिए मुझे एक अच्छा शीर्षक दें।
कार्टूनों के ख़िलाफ़ भारत में प्रदर्शन